Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Eräs suurimmista kysymyksistä, jotka ovat johtaneet -
Israelin hallitusten kaatumisiin ja neljiin vaaleihin, -
on mahdollisesti nyt ratkeamassa.
Kyse on valtion budjetista, johon ei aiemmin ole löydetty sopua, vaan -
maassa on eletty lähes kolme vuotta viimeksi hyväksytyn budjetin voimin.
Edellisen hallituksen kaatuminen ja neljännet vaalit, johtuivat juuri -
Benny Gantzin ja silloisen pääministeri Netanjahun välisestä kiistasta -
valtion budjetista, ja jossa pääminis- teri ei suostunut kompromissiin.
Nykyinen, Bennett-Lapid hallitus, jossa myös Benny Gantz on mukana -
puolustusministerin ominaisuudessa, on esittämässä parlamentille -
budjettiehdotusta, joka on pääpiirteittäin sama, -
jonka edellinen pääministeri Netanjahu olisi halunnut.
Meneekö esitys läpi parlamentissa, -
selviää lopullisessa äänestyksessä marraskuun 4. päivänä.
Hallituksella on vain yhden paikan enemmistö ja se onkin täysin -
riippuvainen arabipuolue Raa `min neljästä äänestä.
Libanonissa valtaa pitävä, maailmalla terroristi järjestöksi luokiteltu -
Hizbollah, eli Allahin puolue, aloitti viime viikolla järjestelmälliset -
rakettien ampumiset Israelin pohjoisiin osiin.
Raketteja ammuttiin kahdessa eri osassa noin 20 -
ja Israelin armeija vastasi tykistön iskuilla niihin kohteisiin, -
joista raketteja oli ammuttu.
Hizbollah järjestön pääsihteeri Hassan Nasrallah -
uhkaili tapansa mukaan Israelia vakavilla seurauksilla, -
jos se jatkaa iskuja Libanoniin Hizbollahin tukikohtiin, -
jotka sijaitsevat Libanonin druusien asuntoalueilla.
Se sai aikaan erikoisen tapahtumasarjan, -
sillä paikalliset druusit eivät suostuneetkaan siihen, -
että heidän kotinsa joutuivat Israelin armeijan tykkitulen kohteiksi, -
vaan he kokosivat voimansa ja ajoivat Hizbollahin joukot pois alueiltaan.
Poliittiset tarkkailijat pitävät Hizbollahin aktivoitumista -
merkkinä siitä, että Libanon on lähes konkurssitilassa.
Siitä syytetään paljolta juuri Hizbollahia, -
jota pidetään pääsyyllisenä siihen, että vuosi sitten Beirutin kaupunki -
tuhoutui lähes puoliksi satamassa tapahtuneessa räjähdyksessä.
Aloittamalla rakettitulitukset Israeliin, -
Hizbollah yrittää kääntää kansan huomion pois tuosta tapahtumasta -
ja saada Israelin armeija syylliseksi katastrofaalisesta taloustilanteesta.
Iranin islamilainen tasavalta sai 3. elokuuta uuden presidentin -
neljäksi seuraavaksi vuodeksi.
Teheranin teurastajan kyseenalaista nimeä kantavan Ibrahim Raisin -
virkaanastujaisissa oli mukana hänen hengenheimolaisiaan -
lähes kaikista tunnetuista terroristijärjestöistä.
Israelissa kritisoitiin voimakkaasti myös sitä, -
että Euroopan unioni lähetti tilaisuuteen oman edustajansa, -
vaikka samaan aikaan tuomitsi Iranin toimet -
Omanin lahdella öljytankkeriin tehdyn iskun seurauksena.
Ne seikat eivät kuitenkaan vaikuttaneet Iranin uuden presidentin -
virkaanastujaispuheeseen, sillä hän toisti siinä samoja tuttuja fraaseja -
palestiinalaisten asian tärkeydestä koko islamilaiselle maailmalle, -
ja vakuutti myös Israelin tuhoutumisen olevan vain ajan kysymys.
Häntä ei myöskään häirinnyt se, että käytännössä koko läntinen maailma -
on tuominnut jyrkästi iskun öljytankkeriin ja antanut Israelille -
hiljaisen suostumuksen käyttää sopivaksi katsomiaan tapoja -
kostaa mainittu teko myös sotilaallisesti.
Edelliseen uutisaiheeseen viitaten, Israelin hallitus on päättänyt -
tehdä sotilaallisen iskun Iraniin, mutta etsii tuekseen muitakin valtioita,-
joita isku öljytankkeriin on koskettanut.
Kahdella ns. itsemurha-droonilla tehty isku -
vaati kahden merimiehen hengen, joista toinen oli Romanian, -
toinen puolestaan Iso-Britannian kansalainen.
Kummankin valtion tiedusteluelimet, valtiojohto, sekä myös -
Yhdysvaltojen tiedustelu- ja operatiivinen keskus, CENTCOM, -
on vahvistanut Iranin olleen iskun takana, -
jonka Iran kiistää, eikä mitenkään yllättäen.
Puolustusministeri Benny Gantz vahvisti armeijalla olevan -
useita eri mahdollisuuksia rangaista Irania.
Mikä niistä valitaan, mihin ja milloin isku tehdään, sen hän jätti avoimeksi.
Jordanian Uskontoministeriö paljasti viime viikolla, -
että heillä on Jerusalemin Vanhassa kaupungissa, -
erityisesti Temppelivuorella ja sen välittömässä läheisyydessä -
850 henkeä käsittävä joukko työntekijöitä.
Tämä on herättänyt suurta hämmäs- tystä Jerusalemin hallinnossa, -
sillä Al Aqsa moskeijan ja Kalliomoskeijan alueilla -
näkee vain muutamia työntekijöitä ja vartijoita.
Saman ministeriön budjetissa Temppelivuorelle on osoitettu -
vuotuinen määräraha, suuruudeltaan 12 miljoonaa Jordanian dinaaria, -
siis noin 56 miljoonaa shekeliä.
Näistä suurin osa meneekin näiden ns. valmiusjoukkojen ylläpitoon.
Heidän tehtävänsä on aloittaa aina ja välittömästi mellakat, -
mielenosoitukset ja vaikkapa intifadan tapainen kansannousu, -
jos Temppelivuorella tapahtuu jotakin, -
joka loukkaa heidän mielestään paikan islamilaista perinnepyhyyttä.
Tähän saakka on arvioitu, että mellakat alueella ovat -
paikallisten palestiinalaisten aikaansaamia, -
mutta ovatkin näiden kiihotus- joukkojen järjestelmällistä työtä.
He toimivat Jordanian Uskontoministeriön ohjeiden mukaan,
oli alueella tapahtunut mellakoinnin tapaista tai ei.
Juuri päättyneet Tokion olympialaiset koskettivat myös Israelia -
monin tavoin, eikä vähiten siksi, -
että politiikka oli jälleen kerran niissä hyvin vahvasti mukana.
Israelilaiset urheilijat menestyivät kisoissa yllättävän hyvin, -
joten vaikka kultamitalin voittamisen olisi luullut olevan -
kansakuntaa yhdistävä ja riemastuttava tekijä.
Tehtiinkö kärpäsestä jälleen poliittinen härkänen? Siitä seuraavaksi.
Israelilainen voimistelija Linoy Ashram voitti kultaa -
naisten rytmisen voimistelun henkilökohtaisessa sarjassa 31.7.,
joka sattui olemaan lauantai ja siis juutalaisten sapatti.
Entinen pääministeri Benjamin Netanjahu soitti tälle nuorelle naiselle
ja onnitteli häntä saavutuksen johdosta, -
kuten oli soittanut muillekin kisoissa menestyneille israelilaisurheilijoille.
Se oli kuitenkin liikaa Netanjahun vastustajille.
He nostivat asiasta uskonnollisen metakan, syyttäen Netanjahua -
sapattisäädösten rikkomisesta, joihin kuuluu myös puhelimessa puhuminen.
Ääriuskonnollisen puolueen johtaja Betzalel Smotrich yhtyi moitteisiin -
todeten, että presidentti ja pääministeri malttoivat sentään -
odottaa sapatin yli onnitellakseen kultamitalistia.
Ikävää, että Netanjahu ei jaksanut odottaa sapatin päättymiseen saakka.
Voimistelu on siis sallittua myös sapattina, -
mutta siitä onnitteleminen kiellettyä. Näinkin tätä episodia voisi tulkita.
Kuten olemme todenneet, tilanne Israelin pohjoisessa naapurissa, -
Libanonissa, on äärimmäisen herkkä ja tasapainoton -
sekä taloudellisesti että poliittisesti.
Iranin käskyvallassa olevan Hizbollahin toimet Israelin suuntaan, -
ovat hermostuttaneet maan muiden poliittisten puolueiden johtoa.
Esimerkiksi Libanonin Maroniitti- kristityn puolueen patriarkka -
Bechara Boutros al-Rahi on pyytänyt maan armeijaa estämään -
Hizbollahin ammuskelut Israelin puolelle.
"En pyydä tätä siksi, että olisin huolissani Israelista, vaan siksi, -
että olen huolissani Libanonista", -
patriarkka mainitsi viime maanantaisessa puheessaan.
"On totta, että emme ole allekirjoitta- neet rauhansopimusta Israelin kanssa,
mutta emme myöskään sodanjulistusta, -
sillä olemme virallisesti sitoutuneet vuonna 1949 tehtyyn aselepoon."
Patriarkka al-Rahi syytti samassa puheessaan myös maansa -
korruptoitunutta poliittista johtoa kyvyttömyydestä saada aikaan -
toimivaa hallitusta, joka hänen mukaansa johtaa maata -
vain kriisistä toiseen, eikä edes yritä saada aikaan kestävää hyvinvointia -
ja kansainvälisiä suhteita.
Näin Jerusalem uutiset tällä kertaa. Muistathan rukoilla rauhaa -
Jerusalemille, Israeliin ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola